ร้านครัวจ่ายัณ 2 เป็นร้านอาหารริมแม่น้ำเจ้าพระยา บรรยากาศสบายๆ 
มองเห็นวิวแม่น้ำเจ้าพระยามีเรือแล่นไปมาให้ดูเพลินๆ 

มาทานร้านนี้เป็นครั้งที่ 2 ค่ะ ครั้งแรกไม่ได้รีวิว มาครั้งนี้เพราะติดใจในรสชาติอาหารและปริมาณค่ะ ราคาก็สุดคุ้ม ร้านนี้เขาออกรายการโทรทัศน์มาหลายรายการเลยค่ะ

ร้านอาหารครัวจ่ายัณ 2 หยุดทุกวันเสาร์ เปิดให้บริการอาหาร 2 รอบ คือ ประมาณ 10.00-14.00 และ 16.00- 20.00 น.
 (หยุดพัก14.00-16.00)

ตอนที่ไปถึงร้าน 15.45 น. กำลังปลอดคนพอดีเลยค่ะ ไม่ได้โทรจองโต๊ะไว้ล่วงหน้า เลยไม่ได้โต๊ะริมแม่น้ำ เพราะมีคนจองหมดแล้ว ก็เลยได้เป็นโต๊ะที่ขยับเข้ามาด้านในนิดหน่อย แต่ก็สามารถมองเห็นวิว ของแม่น้ำได้ค่ะ 

รายการอาหารที่สั่ง มาทานก็มี ฉู่ฉี่กุ้งแม่น้ำ, ยำดอกขจร, น้ำพริกไข่ปู,แกงคั่วกุ้งสับ
- ฉู่ฉี่กุ้งแม่น้ำมีกุ้งแม่น้ำ 5 ตัว ราคาจานละ 255 บาท อร่อยคุ้มค่ะ

- และไม่ลืมที่จะสั่งยำดอกขจร ( เหมือนครั้งแรกที่เคยสั่งมาทาน ) ชอบค่ะอร่อยดีจานละ 95 บาท ทานเป็นกับข้าว หรือทานเล่นๆ เป็นออเดิร์ฟระหว่างรออาหารจานหลักก็เพลินดีค่ะ

- แกงคั่วกุ้งสับ 175 บาท ทานกับข้าวสวยร้อนๆ อร่อยมาก

- น้ำพริกไข่ปู 155 บาท รสเปรี้ยวไปนิดค่ะ ให้มาเยอะเลยค่ะ แต่ผักแกล้มให้น้อยไปหน่อย ปรากฏว่าผักหมดค่ะแต่น้ำพริกเหลือทานไม่หมด

ตบท้ายความอร่อยด้วยของหวานปังเย็น
ร้านนี้ี่สังเกตุว่าพอเวลาหลัง 16.00. น ไปแล้วนั้นเผลอแป้บเดียว คนก็จะเต็มร้านแล้วค่ะ ลูกค้าทยอยๆกันเข้ามาเรื่อยๆเลยค่ะ ใครจะไปทานร้านนี้ โทรจองโต๊ะที่นั่งไว้ล่วงหน้าก่อนก็ดีนะคะ เบอร์โทรศัพท์ 02-960 8955 ค่ะ

การเดินทางไปร้านครัวจ่ายัณ 2 สามารถเดินทางได้ 2 เส้นทางค่ะ คือ หากมาจากทางถนนแจ้งวัฒนะ หรือมาจากทางแยกแคราย ให้วิ่งตรงมาเรื่อยๆ พอถึง 5 แยกปากเกร็ด ให้เลี้ยวเข้าซอยข้างเมเจอร์ ปากเกร็ด ขับตรงมาเรื่อยๆ 
ผ่านวัดกลางเกร็ด ก็จะเจอป้ายร้านครัวจ่ายัณ 2 อยู่ทางซ้ายมือค่ะ
แต่ถ้ามาจากถนนราชพฤกษ์ ก็ให้มากลับรถใต้สะพานพระราม 4 มุ่งหน้าขึ้นไปท่าน้ำปากเกร็ด ขับไปประมาณ 500 เมตร สังเกตด้านซ้ายมือจะเห็นโลตัส ปากเกร็ด บริเวณปากซอยสุขาประชาสรรค์ 1 ซอย 7 ก็ให้เลี้ยวซ้ายขับตรงไปเรื่อยๆ ผ่านวัดสนามเหนือ
จากนั้นขับตรงไปอีกประมาณ 500 เมตร ให้สังเกตป้ายร้านครัวจ่ายัณ 2 จะอยู่ทางด้านซ้ายมือ และเดินเข้าซอยไปอีกประมาณ 100 เมตรค่ะ